UFC-analyse: «Den siste brasilianer» forsvarer tittelen
* Står for Mixed Martial Arts. * Fullkontakts kampsport med elementer fra blant annet boksing, bryting, kickboksing og brasiliansk jiu-jitsu. * Det er forbudt å gå MMA-kamper i Norge. Kampene foregår både i vanlige bokseringer og i bur med høye vegger - først og fremst for å beskytte utøverne fra å ramle ut. * Det kjempes som regel i runder som varer fem minutter. De fleste proffkampene består av tre runder, mens tittelkamper som regel er fem runder. * UFC er det største MMA-forbundet. * Joachim Hansen vant i 2008 lettvektklassen i forbundet DREAM. * Simeon Thoresen ble første nordmann til å vinne en kamp i UFC i april 2012. Han tapte i september sin andre kamp, og gikk på et nytt tap i Chicago 26. januar 2013. Kort tid etterpå ble han fristilt fra UFC-kontrakten. UFC-analysen er skrevet av Andreas Roaldsnes som er redaktør og programleder for MMA-Revyen. Anderson Silva, Lyoto Machida, Junior Dos Santos, Renan Barao, Jose Aldo. Bare sistnevnte er fortsatt tittelholder i UFC. På et tidspunkt, var fem av ni tittelholdere i UFC brasilianere. Da Renan Barao mistet tittelen sin i bantamvekt til T.J. Dillashaw i vår ble Jose Aldo den eneste brasilianeren til å holde et belte i verdens toppnivå innen MMA. Dersom Jose Aldo mister tittelen sin den 25.oktober, er en æra over for brasilianerne. Det er en skummel tanke for et MMA-kjært land som Brasil. Stressnivået vil være høyt for Brasils mange MMA-fans, særlig når alt skjer på hjemmebane i Rio de Janeiro. Samtidig kan de trøste seg med at forrige gang Jose Aldo møtte Chad Mendes i Rio gikk det dårlig for amerikaneren. Hvor dårlig? Knockout-dårlig.Jose Aldo og Chad Mendes slåss om fjærvektsbeltet første gang i januar 2012. Oppgjøret endte altså med et knockout-tap for Mendes via et kne i hodet. Det hele var over ett sekund før første runde var over. De snaue fem minuttene var preget av noen utvekslinger stående, der Aldo hadde et godt grep, og Mendes forsøkte å ta kampen til bakken. De aller fleste av amerikanerens forsøk på nedtakinger ble raskt avkortet av et godt nedtakningsforsvar fra brasilianeren, men i et avgjørende strekk med klinsj mot veggen i det siste minuttet - rett før knockouten - hadde amerikaneren suksess. Det vil si, før Aldo grep tak i stålnettingen i veggen - som er et regelbrudd i MMA - og kom seg i sikkerhet. Ikke lenge etter dykket Mendes ned for å skyte etter en nedtakning og Aldo kontret med et kne i ansiktet, etterpå fulgte en feiring uten sidestykke i UFCs historie. Hva hadde Aldos juks å si for kampen? Mendes sin stil tilbake i 2012 var svært avhengig av bryting. Amerikaneren trengte å få kampen til matta, både for å skore poeng, nøytralisere Aldos ulike angrep stående. Viktigst var nedtakingene for å slite ut den brasilianske fjærvektsmesteren. Aldo har hatt store problemer de siste årene med å holde trykket oppe i fjerde og femte runde, nemlig mesterskapsrundene. Mange motstandere har plukket poeng her, og regelrett dominert noen av rundene til og med. Hva hadde skjedd dersom Mendes fikk etablert en nedtaking? Kunne han ha fått mer ut av de senere rundene, og fikk vi se nok av hva Chad Mendes kan gjøre mot Jose Aldo? Mange mener kampen endte unaturlig tidlig.Når «Aldo vs Mendes II» settes i gang i natt, norsk tid, vil det største spørsmålet være hvem som har utviklet seg mest. Siden januar 2012 har Mendes måttet klatre seg tilbake til toppen og slått fem motstandere, fire av seierene via TKO og utviklet det stående angrepet sitt enormt. Csports: Se nattens UFC-stevne fra kl. 04.00 Laget han er en sentral del av (Team Alpha Male) har opplevd en solid opptur da lagkamerat T.J Dillashaw tok en ekstremt uventet seier mot Jose Aldos lagkamerat Renan Barao og tok tittelen i bantamvekt (- 61 kg/135 pounds). Alt dette og vi har ikke engang nevnt «Ludvig-effekten», treneren som kom inn og overhalte de stående teknikkene til et i utgangspunktet brytefokusert lag. Mange, både medier, fans og MMA-utøvere, har troen på at det er nettopp Mendes som har utviklet seg mest. Når vi snur på det og tar en nærmere kikk på Jose Aldo, ser vi en fjærvektsmester mange mener burde konkurrere i en tyngre vektklasse, ettersom han blir for sliten til å holde tempoet i runde fire og fem. Dessuten har møtet mellom disse to vært utsatt en periode på grunn av skade hos Aldo. Sistnevnte har gjort møte nummer to mer personlig, da Mendes har anklaget brasilianeren for å gjøre seg «mer skadet» enn han egentlig er. Den sporadiske drittslengingen mellom leirene har gitt oss MMA-fans tilgang til vår største «guilty pleasure» noensinne - en grudge match. Skadehistorie til tross, Jose Aldo er vurdert som en av de aller beste MMA-utøverne i UFC per dags dato, og er vanligvis å finne på andreplass bak Jon Jones i den høyst spekulative «pound-for-pound»-lista. Karrieren hans er utrolig imponerende. Jose Aldo har ikke tapt en MMA-kamp - den eneste han har tapt - siden 2005. Utvikling eller ei, problemstillingene Chad Mendes møter i tittelkampen er svært vanskelige.Så har vi Conor McGregor, da. Hvor hører han hjemme i denne sammenhengen? De fleste steder, skal vi tro UFC. Grunnen er at han er den perfekte gavepakke til både promotor, media og fans. Han kler seg bra, har store (og sære) talegaver og er fullstappet av underholdningsverdi. Det viser seg i tillegg at han kan å slåss. På bare snaue 18 måneder og fire kamper har han kapret femteplassen i UFCs fjørvektsdivisjon etter at han slo topp-ti fjørvekter Dustin Poirier på en TKO i første runde i septembers UFC 178. Alle tegn tyder på at den karismatiske McGregor er tilsiktet en kamp om beltet mot vinneren av Aldo og Mendes. Og ja: han kommer til å sitte cageside, og jepp, han blir nok tatt med inn i oktagonet når kampen er over. Og ja: du, jeg og alle andre har lyst til å se det! I tillegg: Glover Teixeira møter Phil Davies i en topp-ti kamp i lett-tungvektsdivisjonen. Les mer om det nest viktigste oppgjøret på UFC 179 hos MMA-Revyen. Se hele kampoppsettet på UFCs sider.Stevnet sendes på Csports og CMore Extreme fra kl. 04.00 i natt.Jose Aldo (24 seire, ett tap som proff) * UFCs eneste fjærvektsmester gjennom tidene. * Ekstremt høyt vurdert både stående og på bakken. * Kampavgjørende beinspark. * Mer enn halvparten av seierne vunnet på knockout. * Tvilsom utholdenhet i fjerde og femte runde. Chad Mendes (16 seire, ett tap som proff). * Eneste tap er mot Jose Aldo. * Vunnet mesteparten av kampene sine på dommeravgjørelse. * Svært god bryter. * Har vunnet på knockout fire av fem ganger siden tapet til Aldo. * Forbedret stående. Dersom Mendes får nedtakinger kan Aldo ha store problemer. Aldo stopper ni av ti nedtakinger i en gjennomsnittlig kamp, men dersom han begynner å falle for Mendes sin bryting vil han ikke bare tape poeng hos dommerne, men også bli raskere utslitt. Aldo er avhengig av å kontrollere distansen mellom ham og Mendes om han skal kunne spare krefter. En sliten Jose Aldo, som ligger bak på poeng vil føre til et behov for å ta flere sjanser, og da vil vi kanskje se mer til den mer aggressive stilen brasilianeren var kjent for før. Dersom nedtakingene ikke er der for Mendes blir dette en kickboksing-kamp gjennom mye av kampen. Det er tvilsomt at Mendes har tatt igjen Aldo i dette henseende, men vi finner ut av det natt til søndag.
MMA-gale brasilianere sitrer av spenning før hjemmefavoritten Jose Aldo (28) skal forsvare tittelen sin i fjærvekt. Amerikanske Chad Mendes (29) vil med seier sørge for at Brasil står uten en eneste UFC-mester.